UAT ORAȘUL COMARNIC
INFORMARE GDPR – PROCEDURA DE SELECȚIE
_______________________________________________________________________________________________________________________________________________________________________________________________________________________________________________________
INFORMARE PRIVIND PRELUCRAREA DATELOR CU CARACTER PERSONAL
procedura de selecție a gospodăriilor individuale
	1. OPERATORUL DATELOR



Operator: UAT ORAȘUL COMARNIC, cu sediul în Orașul Comarnic, str. Republicii, nr. 104, cod poștal 105700, județul PRAHOVA, date de contact Tel: 0244360435, achizitiicomarnic2020@gmail.com.

	2. SCOPURILE PRELUCRĂRII



• organizarea și desfășurarea procedurii de selecție;
• verificarea condițiilor de eligibilitate și a criteriilor de punctaj;
• efectuarea inspecției și evaluării tehnice;
• realizarea analizei energetice și pregătirea documentației proiectului;
• pregătirea, evaluarea, contractarea, implementarea, monitorizarea, durabilitatea, raportarea, auditul și controlul proiectului;
• constituirea/funcționarea comunității de energie, în condițiile proiectului și ale legislației aplicabile.
	3. CATEGORII DE DATE PRELUCRATE



• date de identificare și contact, inclusiv nume, prenume, CNP, date din actul de identitate, adresă, telefon și e-mail;
• date privind imobilul, drepturile asupra acestuia și documentația cadastrală;
• date privind locul de consum și consumurile energetice;
• date socio-economice necesare verificării criteriilor de selecție;
• date cuprinse în documentele justificative depuse de solicitant;
• în situațiile expres prevăzute și numai dacă persoana alege să invoce criteriul corespunzător, date din categorii speciale, precum informații privind originea etnică.
	4. TEMEIUL PRELUCRĂRII



Prelucrarea se realizează, după caz, pentru îndeplinirea obligațiilor legale ale UAT și/sau pentru îndeplinirea unei sarcini de interes public. Pentru datele din categorii speciale furnizate voluntar în scopul demonstrării unui criteriu de selecție, prelucrarea se realizează în condițiile Regulamentului (UE) 2016/679 și ale documentului prin care persoana își exprimă în mod explicit opțiunea/consimțământul, dacă acesta constituie temeiul aplicabil.
	5. DESTINATARII DATELOR



Datele pot fi comunicate, în limita atribuțiilor și a necesității, personalului UAT, Consultantului, membrilor comisiilor de evaluare și soluționare a contestațiilor, personalului tehnic/proiectanților, AM/OI, auditorilor, organelor de control și altor entități implicate legal în pregătirea, evaluarea și implementarea proiectului.
	6. PUBLICAREA REZULTATELOR



Rezultatele procedurii se publică cu respectarea principiului minimizării datelor. Identificarea solicitanților în documentele publicate se va realiza prin numărul de înregistrare al dosarului sau printr-un alt identificator adecvat, fără publicarea CNP-ului, adresei complete ori a altor date care nu sunt necesare pentru transparența procedurii.
	7. PERIOADA DE STOCARE



Datele și documentele sunt păstrate pe perioada necesară pregătirii, implementării, monitorizării, durabilității, auditului și controlului proiectului, precum și potrivit obligațiilor legale de arhivare.
	8. DREPTURILE PERSOANEI VIZATE



Persoanele vizate beneficiază, în limitele și condițiile Regulamentului (UE) 2016/679, de dreptul de informare, acces, rectificare, restricționare, opoziție și, după caz, ștergere, portabilitate sau retragerea consimțământului, precum și de dreptul de a depune plângere la autoritatea de supraveghere competentă.

